Vinsamlega fylltu þetta eyðublað út ef þú hefur áhuga á að starfa við prófgæsluna . Öllum umsóknum verður svarað . Rannsóknarstofan Mál og tækni við Háskóla Íslands , sem er stýrt af Dr. Antoni Karli Ingasyni , auglýsir eftir umsóknum um starf nýdoktors í máltækni . Starfssvið Þau verkefni sem við vinnum að tengjast samspili tungumáls og tækni og við leggjum m.a. áherslu á sjálfvirka málfarsráðgjöf ( svo sem prófarkalestur ) , málheildir ( einkum trjábanka ) og þáttun , máltækniinnviði og tengsl máls , samfélags og tækninýjunga . Við leggjum áherslu á að þróa lausnir fyrir íslensku en aðferðirnar sem við vinnum með eru að jafnaði þess eðlis að þeim má beita á ýmis tungumál . - Umsækjandi skal vera með doktorsgráðu á fræðasviði sem tengist máltækni , svo sem í tölvunarfræði eða málvísindum , eða skila gögnum sem sýna fram á að slík doktorsgráða verði veitt áður en þetta starf hefst . - Umsækjandi þarf að hafa gott vald á ensku ritmáli og talmáli . - Umsækjandi þarf að geta tekið virkan þátt í að undirbúa styrkumsóknir . - Umsækjandi sem er ráðinn mun hefja störf eins fljótt og kostur er . - Rafræn eintök af mikilvægustu ritverkum umsækjanda ( að mati umsækjanda ) . Ef um meðhöfunda er að ræða skal gera grein fyrir hlut umsækjanda í þeirri vinnu sem um ræðir . - Skjöl sem staðfesta háskólagráður umsækjanda . - Nöfn og netföng tveggja meðmælenda . Á Kennslusviði er laust til umsóknar 50% starf fjölmenningarfulltrúa . Viðkomandi mun hafa umsjón með Spretti , verkefni sem snýst um að auka aðgengi innflytjenda að námi á háskólastigi með margvíslegum stuðningi við þann hóp nemenda . Þátttaka nemenda í verkefninu hefst við upphaf framhaldsskóla og lýkur að loknu fyrsta ári þeirra í háskóla . Starfssvið Innleiðing verkefnisins Spretts Samskipti og stuðningur við þátttakendur verkefnis Samskipti við fjölskyldur þátttakenda Samskipti við samstarfsaðila verkefnisins , sérstaklega skólastjórnendur framhaldsskóla Sérfræðiráðgjöf , fræðsla , umsjón með viðburðum , eftirfylgni verkefna , áætlanagerð og önnur verkefni á sviði innflytjenda - og jafnréttismála Verkefnisstjóri starfar með stýrihópi Spretts , og skipuleggur jafnframt starfsemi ráðgjafahóps Spretts Önnur verkefni sem næsti yfirmaður felur viðkomandi Meistarapróf á sviði félagsvísinda eða menntavísinda sem nýtist í starfi Þekking og reynsla á sviði innflytjenda - og jafnréttismála Þekking og reynsla af verkefnastjórnun Góð kunnátta í íslensku og ensku , bæði í rituðu og töluðu máli Frumkvæði , sjálfstæð vinnubrögð og góð samskiptahæfni Reynsla af verkefnum sem fela í sér samstarf við fjölbreyttan hóp aðila er æskileg Önnur tungumálakunnátta er kostur , ekki síst í þeim tungumálum sem algengust eru meðal innflytjenda á Íslandi Þekking á öðru menningarumhverfi en íslensku er kostur , ekki síst af menningu þeirra hópa sem fjölmennir eru meðal innflytjenda á Íslandi Gert er ráð fyrir að viðkomandi geti hafið störf eigi síðar en í lok febrúar . Eftirfarandi gögn skulu fylgja umsókn Bréf þar sem áhuga á starfinu er lýst og fjallað um hvað umsækjandi telur sig geta lagt af mörkum til þess Upplýsingar um 2 - 3 umsagnaraðila Öllum umsóknum verður svarað og umsækjendum tilkynnt um ráðstöfun starfsins þegar ákvörðun hefur verið tekin . Umsóknir geta gilt í sex mánuði frá lokum umsóknarfrests . Laust er til umsóknar fullt starf gæðastjóra á rannsóknastofum Lífvísindaseturs Háskóla Íslands . Gæðastjóri heyrir undir forstöðumann Lífvísindaseturs og er ætlað að hafa daglega umsjón með rekstri rannsóknastofa setursins á Vatnsmýrarvegi 16 og Sturlugötu 8 . Starfið felst einkum í uppsetningu verkferla , s.s. við frumuvinnu , eftirfylgd með öryggisreglum , innkaupum á rekstararvöru , skipulagningu í sýnageymslum og öryggisvöktun tækja . Viðkomandi er einnig ætlað að sinna ýmsum sérverkefnum , svo sem skimun fyrir mengun í frumuræktun og móttöku og varðveislu sýna . Á rannsóknastofum Lífvísindaseturs starfar að jafnaði fjölþjóðlegur hópur sérfræðinga og meistara - og doktorsnema . Starfssvið - Umsjón með gæða - og öryggismálum á rannsóknastofum í samráði við Öryggisnefnd HÍ . - Eftirfylgni með leyfum sem heyra undir Umhverfisstofnun . - Umsjón með skipulagi í sýnageymslum . - Öryggisvöktun á tækjabúnaði . - Sérverkefni sem tengjast uppbyggingu á aðferðum . - Starfsmaðurinn mun taka þátt í mótun starfsins og þróun verkefna . - Umsækjendur skulu hafa lokið grunnnámi í lífeindafræði , sameindalíffræði eða sambærilegri menntun . Öllum umsóknum verður svarað og umsækjendum tilkynnt um ráðstöfun starfanna þegar ákvörðun hefur verið tekin . Umsóknir geta gilt í sex mánuði frá lokum umsóknarfrests . Ein af megináherslum í starfsemi Lífvísindaseturs er uppbygging kjarnaeininga sem nýtast rannsóknahópunum sem best . Starfsmenn sviðsins eru um 300 og nemendur um 2200 . Háskóli Íslands er stærsta kennslu - , rannsókna - og vísindastofnun Íslands og eini skólinn hérlendis sem er á báðum virtustu matslistunum yfir bestu háskóla heims , Times Higher Education World University Rankings og ShanghaiRanking . Umsóknarfrestur er til og með 24.01.2020 Við Háskóla Íslands er laust til umsóknar 50% starf jafnréttisfulltrúa . Jafnrétti er leiðarljós í starfi Háskólans og grundvöllur fjölbreytni og virðingar í háskólasamfélaginu . Háskóli Íslands starfar eftir jafnréttisáætlun sem ætlað er að tryggja öllu starfsfólki og stúdentum jafnan rétt innan háskólasamfélagsins . Starfssvið Jafnréttisfulltrúi hefur á vegum miðlægrar stjórnsýslu Háskóla Íslands yfirumsjón með jafnréttismálum í samvinnu við jafnréttisnefnd og ráð um málefni fatlaðs fólks . Hlutverk jafnréttisfulltrúa er m.a. að vinna að stefnumótun og áætlunum sem tengjast jafnréttisáætlun , fylgja eftir jafnréttisstefnu skólans , sinna fræðslu og ráðgjöf og skipuleggja viðburburði um jafnréttismál , ásamt því að stuðla að því að jafnréttismál séu sjálfsagður þáttur í starfi Háskóla Íslands . Framhaldsmenntun á háskólastigi sem nýtist í starfi . Þekking og reynsla af jafnréttisstarfi háskóla er æskileg . Menntun á sviði kynjafræða er æskileg . Gott vald á framsetningu efnis á rituðu og mæltu máli . Hæfni í mannlegum samskiptum Sjálfstæði og frumkvæði . Skipulagshæfileikar . Æskilegt er að viðkomandi geti hafið störf sem fyrst . Öllum umsóknum verður svarað og umsækjendum tilkynnt um ráðstöfun starfsins þegar ákvörðun hefur verið tekin . Laust er til umsóknar starf sérfræðings í stærðfræði við stærðfræðistofu Raunvísindastofnunar Háskólans . Stærðfræðistofa Raunvísindastofnunnar er rannsóknavettvangur stærðfræðinga við Háskóla Íslands og eru þar stundaðar rannsóknir á ýmsum sviðum hreinnar og hagnýttrar stærðfræði , stærðfræðilegri eðlisfræði og tölfræði . Starfsmenn Stærðfræðistofu annast einnig kennslu í grunn - og framhaldsnámi jafnframt því að vera leiðbeinendur í rannsóknatengdu námi . Framtíðarmarkmið stærðfræðingahópsins eru að styrkja rannsóknastarfið enn frekar með fleiri og betri birtingum , afla meiri styrkja til alþjóðalegs samstarfs og ráða til skólans nýdoktora og framhaldsnema . Starfssvið Sérfræðingnum , sem starfið hlýtur , er ætlað að stunda rannsóknir á sviði stærðfræði eða stærðfræðilegrar eðlisfræði , hvort sem er hreinnar eða hagnýtrar . Gert er ráð fyrir að kennsla verði hluti af starfsskyldum sérfræðingsins eða um 15% af starfinu . Umsækjandi skal hafa lokið doktorsprófi í stærðfræði eða stærðfræðilegri eðlisfræði þegar hann hefur störf . Æskilegt er að ekki hafi liðið lengri tími en fimm ár frá því umsækjandi lauk doktorsprófi þegar hann tekur við starfinu . Tekið verður tillit til hversu vel rannsóknir umækjanda falla að áherslusviðum stofunnar í rannsóknum í stærðfræði eða stærðfræðilegri eðlisfræði . ( Sjá math.hi.is ) . Ráðið verður til tveggja ára frá og með 1. september 2020 eða samkvæmt samkomulagi , með mögulegri framlengingu um eitt ár . Umsækjandi sendir eingöngu þessi ritverk sín með umsókn , eða vísar til þess hvar þau eru aðgengileg á rafrænu formi . Þegar fleiri en einn höfundur stendur að innsendu ritverki skulu umsækjendur gera grein fyrir framlagi sínu til verksins . Háskóli Íslands er framsækin vísinda - og fræðslustofnun sem nýtur alþjóðlegrar viðurkenningar . Raunvísindastofnun Háskólans er vettvangur rannsókna í stærðfræði , eðlisfræði , efnafræði og jarðvísindum . Háskóli Íslands er stærsta kennslu - , rannsókna - og vísindastofnun Íslands og er í hópi 250 bestu háskóla heims samkvæmt nýjum matslista Times Higher Education . Umsóknarfrestur er til og með 20.01.2020